ผมมีอาการปัสสวะขัด ไม่แสบ แค่ระคายเคือง มีเมือกสีเทา ปรึกษาเภสัชกรแล้วได้ยา ciprofloxacin มารับประทานสองแผงทานมา 7 วันแล้วอาการหายเป็นปกติ ช่วงที่รู้สึกระคายเคืองนั้นไม่คิดว่าจะเป็นอะไรและได้มีเซ็กซ์กับแฟน จากนั้นแฟนเป็นตกขาวสีเหลืองขุ่น มีอาการคันตอนเริ่มแรก ตกขาวเยอะกว่าปกติ เป็นมา 4 สัปดาห์ ไม่ได้ใช้ยาเพราะไม่ได้คิดว่าจะเป็นอะไร ตอนนี้ตกขาวน้อยลงแต่ยังมีสีขุ่นอยู่ ควรใช้ยา Metronidazole รักษามั้ยครับ ชนิดรับประทานหรือแบบสอดช่องคลอด หรือควรรักษาเบื้องต้นด้วยยาอะไรครับ รบกวนด้วยครับคุณ
สวัสดีค่ะ การตกขาวแบบผิดปกติคือมี ลักษณะสีเขียว เหลือง ตกขาวปนเลือด กลิ่นเหม็น ซึ่งอาการตกขาวที่ผิดปกตินี้ สามารถเกิดได้จาก ช่องคลอดหรือ อาจเกิดจากมดลูกอักเสบค่ะ โดยเชื้อที่ก่อโรค อาจเป็นเชื้อรา เชื้อแบคทีเรีย เชื้อหนองในแท้ เชื้อหนองในเทียม เป็นต้นกรณีของ นั้น เป็นอาการตกขาวที่ผิดปกตินะคะ แต่ยังไม่สามารถระบุสาเหตุได้ค่ะแนะนำให้รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง หลีกเลี่ยงการมีเพศสัมพันธ์ช่วงที่มีตกขาวปริมาณมาก หรือสวมถุงยางอนามัยเพื่อป้องกันการติดเชื้อเพิ่มเติม งดการสวนล้างช่องคลอด ให้ทำความสะอาดด้วยน้ำเปล่าเป็นหลักนะคะหากไม่ดีขึ้น หรือยังมีอาการผิดปกติอื่นๆ แนะนำให้ไปพบแพทย์เพื่อรับการวินิจฉัยและรักษาต่อไปค่ะ